cyanic-selkie/wikianc huggingface dataset:
Յուլի Ռայզման
Յուլի Յակովլևիչ Ռայզման (Юлий Яковлевич Райзман, ), խորհրդային կինոռեժիսոր, սցենարիստ։ ԽՍՀՄ (1964) և Լատվիայի ԽՍՀ (1949) ժողովրդական արտիստ։ Սոցիալիստական աշխատանքի հերոս (1973)։
Սովորել է Մոսկվայի համալսարանի գրական-գեղարվեստական ֆակուլտետում։ Եղել է Յակով Պրոտազանովի ասիստենտը։ Առաջին ռեժիսորական աշխատանքներից են՝ «Շրջան» (1927 թվական), «Տաժանակրություն» (1928 թվական) կինոնկարները։ Ռայզմանի ստեղծագործության մեջ գլխավորը արդիական թեման է։ «Օդաչուներ» (1935 թվական) ֆիլմը նվիրված է նոր կյանք ստեղծողներին։ 1937 թվականին ստեղծել է խորհրդային պատմահեղափոխական լավագույն ֆիլմերից մեկը՝ «Վերջին գիշերը»։ Հերոսների անխզելի կապը ժամանակի մթնոլորտին վառ դրսևորվել է նաև «Մաշենկա» (1942 թվական) կինոնկարում։ Ռայզմանի լավագույն աշխատանքների թվում են «Բեռլին» (1945 թվական) վավերագրական, «Ռայնիս» (1949 թվական) կենսագրական և «Կյանքի դասը» (1955 թվական) ժապավենները։ Ռայզմանի նշանակալից աշխատանքը «Կոմունիստ» (1958 թվական) պատմահեղափոխական ֆիլմն է, որի հերոսը՝ հեղափոխության շարքային Վասիլի Գուբանովը, մտել է խորհրդային կինեմատոգրաֆիայի լեգենդար կերպարների շարքը։ «Իսկ եթե դա սե՞ր է» (1962 թվական), «Քո ժամանակակիցը» (1968 թվական), «Քաղաքավարության այց» (1973 թվական), «Անձնական կյանք» (1982 թվական) ֆիլմերում Ռայզմանը հետագոտել է ժամանակակից կյանքի խորհրդային և բարոյական օրինաչափությունները, հանդես եկել ակտիվ, քաղաքական արվեստի դիրքերից։ ԽՍՀՄ պետական մրցանակներ։ Պարգևատրվել է Լենինի և 3 այլ շքանշաններով։
Ծանոթագրություններ
Կատեգորիա:Խորհրդային կինոռեժիսորներ Կատեգորիա:1903 ծնունդներ Կատեգորիա:1994 մահեր Կատեգորիա:Մոսկվայի պետական համալսարանի շրջանավարտներ Կատեգորիա:ԽՍՀՄ ժողովրդական արտիստներ Կատեգորիա:ԽՍՀՄ Պետական մրցանակի դափնեկիրներ Կատեգորիա:«Նիկա» մրցանակի դափնեկիրներ Կատեգորիա:Տրոեկուրովյան գերեզմանատանը թաղվածներ Կատեգորիա:Խորհրդային սցենարիստներ
Առլեզուհին
«Առլեզուհին» (L'Arlésienne), նաև՝ «Առլեզուհի մադամ Ժինուն» (L'Arlésienne: Madame Ginoux), կամ՝ «Մադամ Ժինուի դիմանկարը», հոլանդացի նկարիչ Վինսենթ վան Գոգի դիմանկարների վեց շարքը, որը ստեծվել է 1888 թվականի փետրվարին Առլում և 1890 թվականին Սեն Ռեմի դը Պրովանսում։
Ստեղծման պատմություն
Դիմանկարների բնորդուհին Մարի Ժյուլիանն է, ով ծնվել է Առլում 1848 թվականի հունիսի 8-ին և մահացել 1911 թվականի օգոստոսի 2-ին։ Նա 1866 թվականին ամուսնացել է Ժոզեֆ Միշելի հետ, և նրանք միասին «Կաֆե դե լա Գարդ»-ի սեփականատերերն էին։ Վան Գոգը սրճարանին կից հյուրանոցում բնակվել է 1888 թվականի մայիսից մինչև սեպտեմբերի կեսերը։
Սկզբում Վան Գոգի հարաբերությունները Միշելի և տիկին Ժյուլիանի հետ քիչ թե շատ գործնական էին, հետագայում այդ սրճարանը Վան Գոգը կպատկերի իր Գիշերային սրճարանը կտավում։ Սակայն Պոլ Գոգենի Առլ գալով՝ իրավիճակը փոխվում է։ Պոլ Գոգենը հիացրել էր մի կնոջ, ով 40 տարեկանին մոտ էր, և ահա 1888 թվականի նոյեմբերի առաջին օրերին մադամ Ժինուն համաձայնել է դիմանկարային նստաշրջան կազմակերպել Գոգենի և նրա ընկեր Վան Գոգի համար։ Մեկ Ժամվա ընթացքում Պ. Գոգենը ստեղծել է նկար ածուխի վրա, իսկ Վան Գոգը՝ լիամասշտաբ նկար։
Առաջին տարբերակներ
Դիմանկարի առաջին տարբերակում Ժինուն պատկերված է ձեռնոցներով և հովանոցով, որը գտնվում է Փարիզի Օրսե թանգարանում։ Ջուտային կտորը Պ. Գոգենը ձեռք էր բերել Առլ ժամանելուց անմիջապես հետո, և այն օգտագործվել է երկու նկարիչների կողմից 1888 թվականի նոյեմբեր և դեկտեմբեր ամիսներին։ Երկրորդ տարբերակը, որն այժմ գտնվում է Նյու Յորքի Մետրոպոլիտեն թանգարանում, Վան Գոգը նկարել է պարուրված կտավի վրա, ձեռնոցներն ու հովանոցը փոխարինվել են երեք գրքերով։ Ենթադրվում է, որ 1888 թվականի դեկտեմբերին նկարված Առլի ասպարեզը կտավում Վան Գոգը պատկերել է որոշ իրական մարդկանց,  և ենթադրվում է, որ այդ կտավի կոստյումով կինը մադամ ժինուն է։
Վերջին տարբերակներ
Գտնվելով Սեն-Ռեմի հոգեբուժարանում՝ Վան Գոգը պատկերել է մադամ Ժինուի ևս հինգ դիմանկար, որոնք հիմնված են Պ. Գոգենի ածխային նկարի վրա, որն արվել է 1888 թվականի նոյեմբերին։ Կտավներից յուրաքանչյուրն ուներ իր հասցեատերը։ Մեկը նախատեսված էր Գոգենի, մեկը եղբոր՝ Թեոյի, մեկը իր և տիկին Ժինուի համար։ Կյոլլեր-Մյուլլերի թանգարանում գտնվող տարբերակի ծագումը պարզ չէ, սակայն պարզ է, որ այն նախկինում գտնվել է նկարիչ, պոետ Ալբեր Օրեի մոտ։ Տարբերակը, որը նախատեսված էր մադամ Ժինուի համար, կորել է։ Դա այն տարբերակն էր, որ նկարիչը իր հետ բերել էր Ռեդիցիվ հիվանդանոցից, և 1890 թվականի փետրվարի 20-ին փոխանցել մադամ Ժինուին Առլում։ Տարբերակը, որը նախատեսված է Գոգենի համար, պատկերված է եղել վարդագույն ֆոնին. այժմ գտնվում է Սան Պաուլոյի արվեստի թանգարանում. Գոգենը հիացած էր դիմանկարով՝ գրելով.
''Տեսա տիկին Ժինուի կտավը։ Շատ հետաքրքիր էր։ Ես սա ավելի հավանեցի, քան իմ կտավը։ Չնայած Ձեր հիվանդ վիճակին՝ Դուք երբեք չեք աշխատել նման մեծ հավասարակշռութամբ՝ պահպանելով ներքին զգացում և ջերմություն, որն անհրաժեշտ է արվեստին հենց մեր դարաշրջանում, երբ արվեստը բիզնեսի է նմանվում և կարգավորվում է սառը հաշիվներով։ ''
1890 թվականի հունիսի 5-ին Վան Գոգը գրում է քրոջը, որում շարադրում է դիմանկարներ ստեղծելու իր փիլիսոփայությունը. «Ես կցանկանայի ստեղծել դիմանկարներ, որոնք հարյուր տարի անց հայտնություն կդառնան մարդկանց համար, այլ կերպ ասած՝ ես չեմ ուզում դիմանկարել լուսանկարչական ճշգրտությամբ։ Պետք է այնպես օգտագործել գույները, որ դրանք փոխանցեն բնավորություն, և այն վեհացնեն։ «Առլեզուհին» դիմանկարն ունի անգույն և անփայլ մարմնագույն տոն, աչքերը հանգիստ են, հագին պարզ, սև հագուստ է, ֆոնը վարդագույն է, նա հենված է կանաչ սեղանին, որին դրված են դեղին գրքեր։ Բայց պատճենը, որը ունի Թեոն, հագուստը վարդագույն է, ֆոնը՝ դեղնավուն - սպիտակ։ Այդ բոլոր վառ գույների մեջ միայն մազերը, թարթիչներն ու աչքերն են սև բծեր ձևավորում»։
2006 թվականի մայիսի 2-ին ծաղկային ֆոնով կտավը Նյու Յորքի Քրիստիս աճուրդում վաճառվել է ավելի քան 40 մլն ԱՄՆ դոլարով։ Դա այն տարբերակն էր, որը Վան Գոգը տվել էր Թեոյին։
Պոլ Գոգենի տարբերակները
1888 թվականի նոյեմբերին Պոլ Գոգենը Մադամ Ժինուի հետ առաջին հանդիպմանը ստեղծեց ածխի ուրվագիծը, իսկ հետո ստեղծեց «Գիշերային սրճարան. Առլ» կտավը, որտեղ պատկերված է մադամ Ժինուն սրճարանում։
Արտաքին հղումներ
Կատեգորիա:Էքսպրեսիոնիզմ Կատեգորիա:Վան Գոգի թանգարանի նկարներ Կատեգորիա:Կանանց դիմապատկերներ
Աննա Կուռնիկովա
Աննա Կուռնիկովա (А́нна Серге́евна Ку́рникова, ), ռուսաստանցի նախկին թենիստստուհի և ֆոտոմոդել, աշխարհի նախկին թիվ մեկ թենիսիստուհի զուգախաղերում (միակ ռուսաստանցին, ով արժանացել է այդ նվաճմանը), այժմ նաև ԱՄՆ քաղաքացուհի ։ Ավստրալիայի բաց առաջնության կրկնակի հաղթող զուգախաղերում (երկուսն էլ Մարտինա Հինգիսի հետ)։.
Ռուսաստանի պատմության մեջ Օլիմպիական խաղերի ամենաերիտասարդ մասնակցուհին (բոլոր մարզաձևերում), 1996 թվականի Ատլանտայի Օլիմպիական խաղերում նրա նորամուտի պահին Աննան 15 տարեկան և 47 օրական էր ։
Կենսագրություն
Աննա Կուրնիկովան ծնվել է 1981 թվականի հունիսի 7-ին Մոսկվայում, սպորտային ընտանիքում։ Հայրը՝ Սերգեյ Կուրնիկով (ծնված 1961 թվականին), զբաղվում էր հունա-հռոմեական ըմբշամարտով, արժանացել է դոկտորական աստիճանի և դասավանդել է Մոսկվայի սպորտի և ֆիզիկական կուլտուրայի համալսարանում, իսկ մայրը՝ Ալլան, թենիսի մարզիչ էր ։ 5 տարեկանից Աննան լրջորեն սկսում է զբաղվել թենիսով, որպես Ամանորյա նվեր ստանալով թենիսի ռակետ, սկզբում Սոկոլնիկիում, իսկ այնուհետև «Սպարտակ» թենիսի ակումբում, մարզիչ Լարիսա Պրեոբրաժենսկայաի մոտ։
«Ես վեց տարեկանից խաղում էի շաբաթը երկու անգամ։ Դա մանկական ծրագիր էր և դա ուղղակի հաճույքի համար էր։ Իմ ծնողները չգիտեին, որ ես պատրաստվում եմ պրոֆեսիոնալ խաղալ, նրանք ուղղակի ցանկանում էին, որ ես ինչ-որ բան անեմ, քանի որ ես ունեի շատ լիցք։ Դա տեղի ունեցավ այն ժամանակ, երբ ես սկսեցի լավ խաղալ յոթ տարեկանում, երբ ես գնացի մասնագիտական ակադեմիա։ Ես գնում էի դպրոց, իսկ այնուհետև իմ ծնողները ինձ տանում էին ակումբ և ես մնացած ժամանակը անց էի կացնում այնտեղ, ուղղակի ուրախանում էի երեխաների հետ» ։
1989 թվականին Աննան սկսում է հայտնվել պատանեկան մրցաշարերում և հաջորդ տարի արժանանում է թենիսի «հետախույզների» ուշադրությանը։ 10 տարեկան հասակում Կուրնիկովային կրթաթոշակ է առաջարկվում է Նիկ Բոլետիերիի հանրահայտ թենիսի ակադեմիայում, որը գտնվում էր Բրադենտոնում, Ֆլորիդա նահանգ, ԱՄՆ։
1994 թվականին կուրնիկովան դառնում է մինչև 14 տարեկանների ոչպաշտոնական աշխարհի առաջնության հաղթողը։ 1995 թվականին, «Orange Bowl»-ում, եվրոպական առաջնություններում և պատանիների Իտալիայի բաց առաջնություններում հաղթանակներից հետո, նա դառնում է ITF չեմպիոնուհի պատանիների շրջանում։ 1995 թվականի վերջին կուրնիկովան դառնում է № 1 պատանիների դասակարգման աղյուսակում։
Աննան ունի կրտսեր եղբայր՝ Ալան։
2010 թվականի սեպտեմբերին Աննա Կուրնիկովան ստանում է ամերիկյան քաղաքացիություն։ Այդ մասին նա պատմում է «Maxim» ամսագրին տված հարցազրույցում, որը հրապարակվում է ամսագրի հոկտեմբերյան համարում։ Ինչպես խոստովանում է Կուրնիկովան, նա միշտ իրեն զգացել է կիսով չավ ռուս, կիսով չափ ամերիկուհի և նրա համար կարևոր չէր, ունի նա անձնագիր, թե չէ։ Սակայն, սկսելով աշխատել այն կազմակերպությունների հետ, որոնք օգնում են արտասահմանում գտնվող ամերիկյան ռազմական բազաների զինվորներին, նա որոշում է, որ ԱՄՆ քաղաքացիություն ստանալը «հաջորդ տրամաբանական քայլն է» ։
1994-1997 թվականներ։ Վաղ տարիներ և բեկում
1994 թվականին Կուրնիկովան իրավունք է ստանում մասնակցելու Մոսկվայի ITF մրցաշարին, որտեղ պարտություն է կրում երրորդը դասակարգված Սաբինա Ապելմանսից ։
14 տարեկան հասակում Կուրնիկովան դառնում է պրոֆեսիոնալ թենիսիստուհի (1995 թվական)։ Աննան Ռուսաստանի հավաքականի կազմում մասնակցում է Ֆեդերացիայի Գավաթի խաղարկությանը և դառնում է ամենաերիտասարդ մարզուհին, ով մասնակցություն է ունեցել և հաղթել։ Նույն թվականին նա հաղթանակ է տանում ամենավարկանիշային պատանեկան մրցաշարերից մեկում՝ «Orange Bowl», ավագ տարիքային դասակարգում (մինչև 18 տարեկան)։ Նա հաղթանակներ է տանում Միչիգան նահանգի Միդլենդի և Իլինոյս նահանգի Ռոկֆորդի ITF պատանեկան մրցաշարերում։ 1995 թվականին մասնակցություն է ունենում Ուիմբլդոնի աղջիկների զուգախաղերի մրցաշարում, Ալեքսանդրա Օլսաի հետ և պարտություն են կրում Մերեդիթ ՄակԳրատ և Լարիսա Նեյլանդ զույգից։
1996 թվականին նա սկսում է խաղալ նոր մարզիչի ղեկավարությամբ՝ Էդ Նագել։ 1996 թվականին Կուրնիկովան ճանաչվում է WTA լավագույն նորեկ։ Այդ նույն թվականին 15-ամյա Աննան պարտություն է կրում ԱՄՆ բաց առաջնության չորրորդ շրջանում, անվանի Շտեֆֆի Գրաֆից, ով դառնում է մրցաշարի հաղթող։ Այդ մրցաշարից հետո Կուրնիկովայի վարկանիշը դասակարգման աղյուսակի 144-րդ հորիզոնականից թռչում է 69-րդ հորիզոնական ։ 1996 թվականին Աննան Ռուսաստանի հավաքականի կազմում մասնակցում է Ատլանտայի Օլիմպիական մրցաշարին։
Կուրնիկովան 1997 թվականի Ավստրալիայի բաց առաջնությունը սկսում է միջազգային դասակարգման աղյուսակի 67-րդ հորիզոնականում, որտեղ նա առաջին շրջանում զիջում է դասակարգման աղյուսակի 12-րդ համար Ամանդա Կյոտցերին։ Իտալիայի բաց առաջնությունում Աննան հասնում է երկրորդ շրջան, որտեղ զիջում է նույն Ամանդա Կյոտցերին։ Այնուամենայնիվ, այդ մրցաշարում նա Ելենա Լիխովցևայի հետ հասնում է մինչև զուգախաղերի կիսաեզրափակիչ, որտեղ պարտություն են կրում վեցերորդ համար Մարիա Ջո Ֆերնանդես և Պատրիսիա Տարաբինի զույգից ։
1997 թվականին «Ռոլլան Գարոս»-ում Կուրնիկովան երրորդ շրջանում պարտվում է աշխարհի № 1 ռակետ Մարտինա Հինգիսին։ նույն մրցաշարի զուգախաղերում նա Լիխովցևայի հեի հասնում է մինչև երրորդ շրջան։ 1997 թվականին Աննան դուրս է գալիս Ուիմբլդոնի մրցաշարի կիսաեզրափակիչ և պարտություն է կրում մրցաշարի ապագա հաղթող (և զուգախաղերում խաղընկերուհի) Մարտինա Հինգիսից։ Նա դառնում է մրցաշարի պատմության մեջ երկրորդ թենիսիստուհին, ով նորամուտելով հասնում է կիսաեզրափակիչ, առաջինը եղել է Կրիս Էվերտը 1972 թվականին։ Կուրնիկովան համարվում է մրցաշարի պատմության ամենաերիտասարդ կիսաեզրափակիչի մասնակցուհին (15 տարեկան) ։
1997 թվականի ԱՄՆ բաց առաջնության երկրորդ շրջանում նա պարտություն է կրում երկրորդ շրջանում, Իրինա Սպիրլեայից։ Լիխովցևայի հետ զուգախաղերում նա հասնում է երրորդ շրջան ։ Կուրնիկովան խաղում է 1997 թվականի տարվա WTA վերջին մրցաշարում՝ «Porsche Tennis Grand Prix» մրցաշարին Ֆիլդերշտադտում, պարտություն կրելով Ամանդա Կյոտցերից, երկրորդ շրջանում։ Զուգախաղերի մրցաշարում Կուրնիկովա-Լիխովցևա զույգը առաջին շրջանում պարտվում է Լինդսեյ Դևենպորտ-Յանա Նովոտնա զույգին։ Տարվա վերջին Կուրնիկովան մտնում է Թոփ-50-յակ, զբաղեցնելով 19-րդ հորիզոնականը մենախաղերում և 41-րդ հորիզոնականը զուգախաղերում ։
1998-2000 թվականներ։ Հաջողություն և փառք
1998 թվականին Աննան բեկում է կատարում արդյունքներում։ Հաղթանակներ է տանում Մարտինա Հինգիսի, Լինդսեյ Դևենպորտի և Շտեֆֆի Գրաֆի նկատմամբ և մտնում է մոլորակի լավագույն թենիսիստուհիների քսանյակի մեջ, զբաղեցնելով միջազգային դասակարգման աղյուսակի 16-րդ հորիզոնականը։
1998 թվականին, Ավստրալիայի բաց առաջնությունում, Կուրնիկովան երրորդ շրջանում զիջում է № 1 թենիսիստուհի Մարտինա Հինգիսին։ Նա զուգախաղերում համագործակցում է Լարիսա Նեյլանդի հետ և երկրորդ շրջանում զիջում են ապագա հաղթող Հինգիս-միրյանա Լյուչիչ զույգին ։ Չնայած նրան, որ Ֆրանսիայի բաց առաջնության երկրորդ շրջանում նա պարտություն է կրում Անկա Հուբերից, Կուրնիկովան հասնում է WTA մրցաշարերի երկրորդ եզրափակիչին զուգախաղերում։ Կուրնիկովա-Նեյլանդ զույգը եզրափակիչում զիջում է Սաբինա Ապելմանս-Միրիամ Օրեմանս զույգին։ Կուրնիկովան և Նեյլանդը հասնում են իրենց երկրորդ անընդմեջ եզրափակիչին Լինցի բաց առաջնությունում, պարտվելով Ալեքսանդրա Ֆուսաի-Նատալի Թոզիաթ զույգին։ Մայամիի մրցաշարում Կուրնիկովան հասնում է WTA Tour մրցաշարերի իր առաջին եզրափակիչին մենախաղերում, պարտություն կրելով Վենուս Ուիլյամսից ։ Կուրնիկովան հասնում է երկու հաջորդական քառորդ եզրափակիչների Ամելիա Այլենդի և Իտալիայի բաց առաջնություններում, պարտվելով համապատասխանաբար Լինդսեյ Դևենպորտին և Մարտինա Հինգիսին։ Գերմանիայի բաց առաջնությունում նա հասնում է կիսաեզրափակիչի և մենախաղերում, և զուգախաղում, Լարիսա Նեյլանդի հետ զույգով։ 1998 թվականի Ռոլանդ Գարոսում Կուրնիկովան հասնում է այդ մրցաշարում իր լավագույն արդյունքին, չորրորդ շրջանում նա պարտվում է Յանա Նովոտնային։ Զուգախաղերում նա Նեյլանդի հետ հասնում է Մեծ սաղավարտի մրցաշարերի իր առաջին եզրափակիչին, պարտություն կրելով Լինդսեյ Դևենպորտ-Նատաշա Զվերևա զույգից։ Իսթբորնի մրցաշարի կիսաեզրափակիչ խաղում, Շտեֆֆի Գրաֆի հետ, Կուրնիկովան վնասվածք է ստանում՝ վնասում է մատը, որը վերջնական արդյունքում նրան ստիպում է հրաժարվել Ուիմբլդոնի մրցաշարին մասնակցելուց ։ Այնուամենայնիվ, նա հաղթանակ է տանում այդ խաղում, սակայն Արանտա Սանչես Վիկարիոյի հետ կիսաեզրափակիչ խաղում հրաժարվում է շարունակել մրցախաղը ։ Կուրնիկովան վերադառնում է Դյու Մորի մրցաշարում և հասնում է մինչև երրորդ շրջան, որտեղ պարտություն է կրում Կոնչիտա Մարտինեսից։ 1998 թվականի ԱՄՆ բաց առաջնությունում Կուրնիկովան չորրորդ շրջանում պարտվում է Արանտա Սանչես Վիկարիոյին։ 1998 թվականի վերջին նա մասնակցում է «WTA Tour Championships» մրցաշարին, որտեղ առաջին իսկ շրջանում պարտվում է Մոնիկա Սելեշին։ Այնուամենայնիվ, Սելեշի հետ միասին, նա հաղթանակ է տանում իր առաջին մրցաշարում, Տոկիոյում, հաղթելով Մարիա Ջո Ֆերնանդես-Արանտա Սանչես Վիկարիո զույգին։ Մրցաշրջանի վերջում նա զուգախաղերում զբաղեցնում է 10-րդ հորիզոնականը ։
1999 թվականի մրցաշրջանի սկզբում, Ավստրալիայի բաց առաջնությունում, Կուրիկովան մենախաղում դուրս է գալիս չորրորդ շրջան, որտեղ պարտվում է Մերի Պիրսին։ Այնուամանայնիվ, Կուրնիկովան տոնում է իր առաջին հաղթանակը Մեծ սաղավարտի մրցաշարում։ Զուգախաղում նա Հինգիսի հետ միասին եզրափակիչում հաղթանակ են տանում Դևենպորտ-Զվերևա զույգի նկատմամբ, եզրափակիչներում նրանցից կրած երկու պարտությունից հետո։ «Family Circle Cup» մրցաշարում Կուրնիկովան հասնում է WTA Tour մրցաշարերի իր երկրորդ եզրափակիչին, սակայն պարտություն է կրում Հինգիսից ։ Այնուհետո նա հաղթանակներ է տանում Ջենիֆեր Կապրիատիի, Լինդսեյ Դևենպորտի և Պատի Շնիդերի նկատմամբ, «Bausch & Lomb Championships» մրցաշարի կիսաեզրափակիչի ճանապարհին, որտեղ պարտություն է կրում Ռուկսանդրա Դրագոմիրից։ «Ռոլանդ Գարոս»-ում Կուրնիկովան չորրորդ շրջանում պարտվում է մրցաշարի ապագա հաղթող Շտեֆֆի Գրաֆին ։ Իսթբորնի մրցաշարում, Անգլիա, Կուրնիկովան կիսաեզրափակիչում զիջում է Նատալի Թոզիաթին։ Ուիմբլդոնի մրցաշարի չորրորդ շրջանում նա պարտություն է կրում Վենուս Ուիլյամսից։ Մրցաշարի խառը զույգերի խաղերում, նա, Յոնաս Բյորկմանի հետ, հասնում են եզրափակիչ, սակայն զիջում են Պաես-Լիզա Ռեյմոնդ զույգին։ Կուրնիկովան կրկին դասակարգվում է տարվա վերջի «WTA Tour Championships» մրցաշարին, սակայն առաջին շրջանում պարտվում է Մերի Պիրսին և մրցաշրջանն ավարտում է միջազգային դասակարգման 12-րդ հորիզոնականում ։ Մինչ Կուրնիկովան հաջողությունների էր հասնում մենախաղերում, նա առավել հաջողություններ ուներ զուգախաղերում։ Ավստրալիայի բաց առաջնությունում իրենց հաղթանակից հետո, նա և Հինգիսը հաղթում են Ինդիանա Ուելսի, Հռոմի, Իսթբորնի և «WTA Tour Championshiops» մրցաշարերում և դուրս են գալիս «Ռոլանդ Գարոս»ի եզրափակիչ, որտեղ պարտություն են կրում Սերենա Ուիլյամս-Վենուս Ուիլյամս զույգից։ Ելենա Լիխովցևայի հետ զույգով նա դուրս է գալիս նաև Սթենֆորդի մրցաշարի եզրափակիչ։ 1999 թվականի նոյեմբերի 22-ին նա հասնում է համաշխարհային դասակարգման զուգախաղերի 1-ին հորիզոնականին և մրցաշրջանն ավարտում է այդ վարկանիշով։ Աննա Կուրնիկովան և Մարտինա Հինգիսը ներկայացվում են WTA մրցանակի, որպես տարվա լավագույն զույգ։
2001-2003 թվականներ։ Վնասվածքներ և վերջին տարիներ
2001 թվականի մրցաշրջանում գերակշռում էին վնասվածքները, որոնք նրան ստիպում են հրաժարվել ընդհանուր առմամբ տասներկու մրցաշարերից, այդ թվում «Ռոլանդ Գարոս»-ից և Ուիմբլդոնից ։ Ապրիլին նա վիրահատության է ենթարկվում ։ Ավստրալիայի բաց առաջնությունում նա հասնում է Մեծ սաղավարտի մրցաշարերի իր երկրորդ քառորդ եզրավակիչին։ Ձախ ոտքի շարունակվող խնդիրների պատճառով նա հրաժարվում է մի քանի մրցաշարերից։ Բարբարա շեթի հետ նա հաղթում է Բիդնեյի մրցաշարում։ Այնուհետև նա պարտություն է կրում Տոկիոյի մրցաշարում, Իրոդա Տուլյագանովաի հետ և Սան Դիեգոյում՝ Մարտինա Հինգիսի հետ։ Կուրնիկովան և Հինգիսը հաղթանակ են տանում «Կրեմլի գավաթ»-ում։ Մրցաշրջանի վերջում նա զբաղեցնում էր 74-րդ հորիզոնականը մենախաղերում և 26-րդ հորիզոնականը զուգախաղերում ։ 2002 թվականը ավելի հաջող էր Կուրնիկովայի համար։ Նա հասնում է մինչև կիսաեզրափակիչ Օկլենդի, Տոկիոյի Ակապուլկոյի և Սան Դիեգոյի մրցաշարերում և եզրափակիչ Չինաստանի բաց առաջնությունում, պարտվելով Աննա Սմաշնովային։ Դա Կուրնիկովայի վերջին եզրափակիչն էր մենախաղերում։ Մարտինա Հինգիսի հետ նրանք պարտություն են կրում Սիդնեյի մրցաշարում, սակայն միասին հաղթում են Կուրնիկովայի երկրորդ Մեծ սաղավարտի մրցանակը Ավստրալիայի բաց առաջնությունում։ Նրանք միասին պարտություն են կրում ԱՄՆ բաց առաջնության քառորդ եզրափակիչում։ Չանդա Ռուբինի հետ Կուրնիկովան խաղում է Ուիմբլդոնի մրցաշարի կիսաեզրափակիչում, սակայն նրանք զիջում են Սերենա և Վենուս Ուիլյամսներին։ Ջանեթ Լիի հետ համագործակցությամբ, նա հաղթում է Շանհայի մրցաշարում։ 2002 թվականի մրցաշրջանի ավարտին նա զբաղեցնում է դասակարգման աղյուսակի 35-րդ հորիզոնականը և 11-րդ հորիզոնականը զուգախաղերում ։
2003 թվականին Կուրիկովան, վերջին երկու տարիների ընթացքում, իր առաջին հաղթանակն է տանում Մեծ սաղավարտի մրցաշարում, Ավստրալիայի բաց առաջնությունում։ Առաջին շրջանում նա հաղթում է Հենրիետա Նագյովային, իսկ այնուհետև զիջում է Ժյուստին Էնեն Արդենին երկրորդ շրջանում։ Տոկիոյի մրցաշարը նա բաց է թողնում մկանային վնասվածքի պատճառով, որը ստացել էր Ավստրալիայի բաց առաջնության ժամանակ։ 2003 թվականի ապրիլի 9-ին Կուրնիկովան խաղում է WTA մրցաշարերի իր կարիերայի վերջին խաղը՝ «թոշակի» գնալով Հարավային Կարոլինայի Չարլստոնի «Family Circle Cup» մրցաշարի առաջին շրջանում, ձաք ոտքի վնասվածքի պատճառով։ Համաշխարահային դասակարգման աղյուսակում նա զբաղեցնում էր 67-րդ հորիզոնականը։ Սի Ալյենդի ITF մրցաշարում նա հասնում է մինչև կիսաեզրափակիչ, որտեղ վնասվածքի պատճառով չի շարունակում խաղը Մարիա Շարապովայի հետ մրցախաղում։ Նա պարտություն է կրում Շարլոտսվիլի ITF մրցաշարի առաջին շրջանում։ Մրցաշրջանի մնացած մասը նա բաց է թողնում մեջքի վնասվածքի պատճառով։ 2003 թվականի մրցաշրջանի և իր կարիերայի ավարտին նա զբաղեցնում էր համաշխարհային դասակարգման աղյուսակի 305-րդ հորիզոնականը մենախաղերում և 176-րդ հորիզոնականը զուգախաղերում ։
Կուրնիկովայի Մեծ սաղավարտի մրցաշարերի երկու հաղթանակները կայացել են զուգախաղերում, 1999 և 2002 թվականներին, Ավստրալիայի բաց առաջնությունում, Մարտինա Հինգիսի հետ զույգով։ Պրոֆեսիոնալ թենիսում Կուրնիկովան հաջողակ խաղընկերուհի էր զուգախաղում, հաղթելով 16 մրցաշարերում, լինելով ԱՄՆ բաց առաջնության և Ուիմբլդոնի մրցաշարերի եզրափակիչի մասնակից խառը զույգերում և Կանանց թենիսի ասոցիացիայի զուգախաղերի № 1-ը համաշխարհային դասակարգման աղյուսակում։ Զուգախաղերում նրա պրոֆեսիոնալ կարիերայի խաղերը ունեն 200-71 հարաբերակցություն։
Նրա մենախաղային խաղերի հարաբերակցությունը կազմում է 209-129։ Նրա վերջին խաղային տարիները մթագնվում են վնասվածքների շարքով, մանավանդ մեջքի վնասվածքով, որը աստիճանաբար իջեցնում է նրա վարկանիշը։ Որպես անձնավորություն, Կուրնիկովան և նրա նկերները ամենափնտրվողներից մեկն էին համացանցում  ։
2004 - ներկա ժամանակ։ Ցուցահանդեսներ և World Team Tennis
Կուրնիկովան WTA Tour մրցաշարերում չի խաղացել 2003 թվականի, սակայն մինչ այժմ խաղում է ցուցադրական խաղեր բարեգործական նպատակներով։ 2004 թվականի վերջին նա մասնակցություն է ունենում երեք միջոցառումների, կազմակերպված Էլթոն Ջոնի կողմից և այլ հայտնի թենիսիստներ Սերենա Ուիլյամսի և Էնդի Ռոդիկի մասնակցությամբ։ 2005 թվականի հունվարին նա մասնակցում է զուգախաղերի բարեգործական մրցախաղին Ջոն Մաքինրոյի, Էնդի Ռոդիկի և Քրիս Էվերթի մասնակցությամբ, նվիրված Հնդկական օվկիանոսում ցունամիից տուժածներին օգնության։ 2005 թվականի նոյեմբերին նա միավորվում է Մարտինա Հինգիսի հետ, խաղալու Լայզա Ռեյմոնդի և Սամանթա Ստոսուրի դեմ WTT բարեգործական մրցաշարի եզրափակիչում։
2008 թվականի սեպտեմբերին Կուրնիկովան ներկա է գտնվում «2008 Nautica Malibu Triathlon» միջոցառմանը< որն անց էր կացվում Մալիբուի Zuma Beach-ում, Կալիֆորնիա ։ Մրցարշավում հավաքված գումարը տրամադրվում է Լոս Անջելեսի մանկական հիվանդանոցին։ Նա հաղթում է կանանց մրցարշավում, «K-Swiss» թիմի կազմում ։ 2008 թվականի սեպտեմբերի 27-ին Կուրնիկովան մասնակցություն է ուենում խառը զուչգերի ցուցադրական խաղում Շառլոտայում, Հյուսիսային Կարոլինա, Թիմ Վիլկինսոնի և Կարել Նովաչեկի հետ խաղընկերակցությամբ ։ Կուրնիկովան և Վիլկինսոնը հաղթում են Ջիմի Արիասին և Չանդա Ռուբինին, իսկ այնուհետև Կուրնիկովան և Նովաչեկը պհարտության են մատնում Ռուբինին և Վիլկինսոնին ։
Կուրնիկովան Ջոն Մաքինրոյի հետ միասին մրցակցում են Թրեյսի Օստինի և Ջիմ Կուրյեի հետ, «Legendary Night» միջոցառման շրջանակներում, որը կայանում է 2009 թվականի մայիսի 2-ին Վերոնայի «Turning Stone Event Center», Նյու Յորք ։ Միջոցառման շրջանակներում կայանում է խառը զուգախաղ՝ Մաքինրոյը և Օսթինը ընդդեմ Կուրյեի և Կուրնիկովայի։
2008 թվականին Կուրնիկովան անվանվում է «K-Swiss»-ի ներկայացուցիչ ։
Խաղային ոճ
Որպես խաղացող, Կուրնիկովան առանձնանում է իր արագությամբ և ագրեսիվությամբ։
Անձնական կյանք
Կուրնիկովան հարաբերություններ ուներ ռուս հոկեյիստ, ՀԱԼ-ի խաղացող Պավել Բուրեի հետ։ Նրանք հանդիպել են 1999 թվականին, երբ Կուրնիկովան դեռևս կապված չէր Բուրեի նախկին խաղընկեր Սերգեյ Ֆյոդորովի հետ ։ Բուրեի և Կուրնիկովաի հարաբերությունները հայտնի են դառնում 2000 թվականին, երբ լրագրողները լուսանկարում են նրանց Ֆլորիդայի ռեստորաններից մեկում, որտեղ Բուրեն իբր թե առաջարկություն է անում Կուրնիկովային։ Քանի որ պատմությունը դառնում է Ռուսաստանի լրագրերի գլխագիրը, որտեղ նրանք հանրահայտ էին, Բուրեն և Կուրնիկովան հերքում են այդ լուրերը։ Կուրնիկովան 10 տարով փոքր էր Բուրեից, այդ ժամանակ նա 18 տարեկան էր ։
Հաջորդ տարի Կուրնիկովան և Ֆյոդորովը ամուսնանում են Մոսկվայում ։ Ֆյոդորովը հայտարարում է, որ նրանք Կուրնիկովայի հետ ամուսնացել են 2001 թվականին և բաժանվել 2003 թվականին ։ Կուրնիկովայի ներկայացուցիչները հերքում են Ֆյոդորովի հետ ամուսնության լուրը։ Սակայն, Ֆյոդորովի գործակալ Պետ Բրիսոնը հաստատում է, որ, չնայած նա չգիտի, թե երբ են նրանք ամուսնացել, բայց նա գիտի, որ «Ֆյոդորովը ամուսնացած է եղել» ։
2001 թվականի վերջին Կուրնիկովան սկսում է հանդիպել փոփ-աստղ Էնրիկե Իգլեսիասի հետ (նա հայտնվում է Իգլեսիասի «Escape» տեսահոլովակում) ։ Կուրնիկովան հրաժարվում է հաստատել կամ հերքել իր անձնական հարաբերությունների կարգավիճակը։ 2008 թվականի հունիսին, ինչպես Իգլեսիասի խոսքերկ մեկնաբանում է «Daily Star» թերթը, Կուրնիկովան ամուսնացել է նախորդ տարի և հետագայում բաժանվել է ։ Զույգը $ 20 միլիոն է ներդրել Մայամիի մոտ գտնվող մասնավոր կղզում տան շինարարության վրա ։
Կուրնիկովան բնակվում է Մայամի Բիչում, Ֆլորիդա նահանգ։
Աշխարհիկ կյանք
Աննային վաղ են նկատում համաշխարհային ԶԼՄ-ները, նա հայտնվում է փայլփլուն ամսագրերի շապիկներին։ Կուրնիկովան տեղ է գտնում «People» ամսագրի 1998, 2000, 2002, 2003 թվականների «50 ամենագեղեցիկ մարդկանց ցուցակ»-ում։ Աննան համաշխարհային ճանաչում է ձեռք բերում։ Նա դառնում է բազմաթիվ հանրահայտ ընկերությունների «դեմքը»՝ Adidas, Berlei, Yonex, Omega, Lycos համացանցային պորտալ և այլն։ Նրա գովազդային պայմանագրերը մի քանի անգամ գերազանցում են մրցաշարերի մրցանակային գումարները։ Աննան վարում է հրապարակային կյանք։ Ամբողջ աշխարհի լրատվական միջոցները ժամանակ առ ժամանակ հայտնում են աստղերի հետ նրա սիրավեպերի մասին՝ Պավել Բուրե, Սերգեյ Ֆյոդորով և Էնրիկե Իգլեսիաս։ 2000 թվականին նա 58-րդ հորիզոնականն էր գրավում «Forbes»-ի անվանիների ցուցակում։
2002 թվականին «FHM» ամսագրի ընթերցողները Աննային են տալիս «Աշխարհի 100 ամենասեքսուալ կանայք» ցուցակի առաջին հորիզոնականը ։
Հետագա տարիներին, կապված թենիսային կարիերայի ավարտի հետ, Աննայի նկատմամբ հետաքրքրությունը պակասում է։ Այսպես, ըստ «AskMen.com» կայքի տվլայների, Կուրնիկովան 52-րդ տեղից (2005 թվական) տեղափոխվում է 99-րդ տեղը (2006 թվական) «Մոլորակի ամենացանկալի կանայք» ցուցակում։
Արտաքին հղումներ
Կատեգորիա:Ռուս թենիսիստներ Կատեգորիա:1981 ծնունդներ Կատեգորիա:Հունիսի 7 ծնունդներ Կատեգորիա:Ռուս մոդելներ Կատեգորիա:Մոդելներ այբբենական կարգով
Նախնիների պաշտամունք
Նախնիների պաշտամունք, բազմաստվածության հին և տարածված ձևերից մեկը, որի հիմքում ընկած է մահացած նախահայրերի և ազգականների պաշտամունքը և հավատը, որ նախնիները մոգական ազդեցություն ունեն սերունդների կյանքում։
Ընդհանուր գծեր
Մարդը զարգացման հայտնի աստիճաններում մահացած ամեն ինչ համարել է գերմարդկային և աստվածային, նա երկրպագել է իր ընտանիքի մահացած անդամներին, ինչպես աստվածների։ Ստեղծել են հատուկ ծեսեր այդ երկրպագության համար, և այսպիսով, ժամանակի ընթացքում մշակվել է այն, ինչը գիտությանը հայտնի է որպես նախնիների պաշտամունք։ Մահացածների այդ երկրպագությունը գրեթե միշտ ունեցել է ընտանեկան բնույթ՝ տարածվելով միայն առանձին ընտանիքի նախնիների վրա, այնտեղ ծնվել և ստացել է հետագա զարգացում։ Նույնիսկ բուն ընտանիքում նախապես երկրպագում էին ոչ բոլոր նախնիներին, այլ միայն մերձավոր, որոնց մասին պահպանվել էին հիշողություններ։ Վաղ անցյալի նախնիների պաշտամունքը բնորոշ է ավելի հին ժամանակաշրջանին։
Նախնիների պաշտամունքը կապված է անդրշիրիմյան կյանքի պատկերացումների հետ, որը բնորոշ է նախնադարյան մարդուն։ Նրան օտար է հավերժ անդրշիրիմյան կյանքի գաղափարը․ նրանց ննջեցյալների ոգիների հավատը հեռու է անմահության գաղափարից։ Ըստ նախնիների պաշտամունքի՝ մահացածները դամբարանում հավերժ չեն ապրում, այլորոշ ժամանակ։ Մահացածները իրենց պաշտողների պատկերացմամբ ամբողջությամբ չեն կտրվում մարդկային բնույթից, ապրում են ոչ նոր, այլ միայն ձևափոխված կյանքով, նրանք բնակվում են իրենց հին տներում ազգակաների հետ, զգում են նույն կարիքները, ունեն նույն մտածմունքները, ինչ մահից առաջ։
Այս պաշտամունքի առաջացումը շատերի կողմից մեկնաբանվում է որպես վախ նախնիների ոգիներից, և որպես արդյունք նրանց զոհեր են մատուցել ողորմության արժանանալու համար։ Նախնիների պաշտամունքի առաջացմանը կարելի է վերագրել նաև միանգամայն այլ պատճառ՝ ոչ թե վախը նախնիներից, այլ նրանց նկատմամբ սերն է նպաստել նախնիների պաշտամունքի և նրանց զոհեր մատուցելու սովորույթի ձևավորմանը։ Ծնողների աստվածացումը որոշ դեպքերում նմանվում էր վախի, բայց ամեն դեպքում այդ զգացումը առաջանում էր սիրուց և ոչ թե վախից։
Նախնիների պաշտամունքը անտիկ շրջանում
Հին հույները և հռոմեացիները մահացածներին անվանում էին ամենահարգալից անուններով՝ բարի, սուրբ, երանելի աստավծություններ, դամբարանները եղել են այդ սրբությունների տաճարներ, որոնց վրա եղել է գրվածք՝ «ստորգետնյա աստվածներին»։ Գերեզմանների դիմաց տեղադրվում էր բագին զոհաբերությունների և սննդի պատրաստման համար, բուն գերեզմանը տեղադրվում էին սովորաբար տան հարևանությամբ, դռնից հեռու։ Տարվա հայտնի օրերին յուրաքանչյուր գերեզման բերում էին սնունդ՝ առաջին պտուղները, ուտելիքների առաջին բաժինները որպես ընծա բերվում էր ցեղային աստվածներին։ Եթե սերունդները դադարում էին կատարել զոհաբերություններ նախնիների ոգիներին, ապա վերջիններս կորցնում էին հանգիստը, լքում իրենց մշտական բնակության տեղերը, սկսում թափառել և անհանգստացնել ապրողներին, դառնում էին դժբախտ, չար՝ մարդկանց ուղարկելով հիվանդություններ, առաջացնում չբերություն և դադարում լինել երանելի։ Միայն զոհաբերությունների վերսկսումն էր նրանց ազատում ննջեցյալներից ։
Նախնիների պաշտամունքը Հնդկաստանում
Նախնիների պաշտամունքը ամենահին և առավել տարածված կուռքերից է հինդուիզմի մեջ։ Զբաղեցնելով կարևոր տեղ հնդկական կրոնում՝ ներառում է իր մեջ մի շարք հավատալիքներ և ծիսակատարություններ, որոնց գլխավոր նպատակը մահացածների համար մահից հետո արժանապատիվ կյանքի ապահովումն է ։ Հնդիկները հազարամյակների շարունակ ամեն օր բերում են նախնիներին «շռադդու» բրնձից, արմատներից և պտուղներից, իսկ հիշյալ օրերը զոհեր են մատուցում՝ զուգորդելով հատուկ ծիսակատարություններով։
Նախնիների պաշտամունքը Հնդկաստանում անցել է պատմական զարգացման երկար ճանապարհ սկսած Վեդաների ժամանակաշրջանից։ Հետզհետե մահացածի ոգու պաշտամուքը վերածվել է ոգու աստվածացման՝ հիմնական ուշադրությունը կենտրոնացնելով վերածնվելու կոնցեպցիայի վրա.
Նախնիների պաշտամունքը Չինաստանում
Չինաստանում Շան և Չժոու դինաստիաների նախնիների պաշտամունքը ծառայում էր օրինական իշխանություններին, որն իրեն օժտել էր անդրշիրիմյան աշխարհի հետ կապվելու բացառիկ իրավունքով։ Ցածր դասի շրջանում զուգահեռներ անցկացնելու հնարավորություն չկա հավաստի աղբյուրների բացակայության պատճառով։ Նախնիների պաշտամունքի հետ կապ ունի «Դէ-ուժի» հասկացությունը, որը ամրապնդվել է չինական փիլիսոփայության մեջ։ Նրա առավել հին հիշատակությունները դէն ներկայացնում են որպես նախնիների կողմից չշնորհված։
Նախնիների պաշտամունքին նվիրված ծիսակատարությունները տեղի էին ունենում լուսնային իններորդ ամսի իններորդ օրը «Երկակի ինների տոն»։ Ավանդույթի համաձայն՝ այդ օրը ցեղի ավագ տղամարդիկ նախնու գերեզմանին թողնում են խոզ։ Գոյություն ունի հավատ, որ եթե նախնու ոգին չի ստանում տարեկան զոհը, մահանում է, և չի կարող այլևս հոգ տանել սերունդների բարորության համար.
Նախնիների պաշտամունքը Ճապոնիայում
Ճապոնիայում իր սահմանադրական կարգով մինչև այսօր գոյություն ունի նախնիների պաշտամունքը։ Այդ մահացածների պաշտամունքը սկիզբ է առնում հին ժամանակներից և գոյատևել է հարյուրամյակներ չնայած քաղաքական և սոցիալական հեղաշրջումների, որոնք տեղի են ունեցելկայսրության ձևավորման ժամանակներից։ Չինական քաղաքակրթությունը թույլ տվեց այս սովորույթի զարգացումը այն փաստի հիման վրա, որ Չինաստանի բարոյական ուսմունքները, օրենքերը և սովորույթները հենված են նախնիների պաշտամունքի ուսմունքի վրա։ Բուդդիզմը, որը ոչ միայն չի հենվում այս ուսմունքի վրա, այլ հակասում է։ Նույնիսկ արևմտյան քաղաքակրթության ներթափանցումը այդ սովորույթը նկատելի փոփոխության չենթարկեց։ Այստեղից երևում է, որ երեք օտար տարրեր՝ կոնֆուցիականությունը, բուդդիզմը և արևմտյան քաղաքակրթությունը, որոնք ունեին մեծ ազդեցություն օրենքների, բարոյականության և սովորույթների վրա, և որոնցից երկուսը հակասում էին նախնիների պաշտամունքի գաղափարին, չէին կարող հակազդել և վերջ դնել ժողովրդի մեջ խոր արմատներ ունեցող ուսմունքին։
Նախնիների պաշտամունքը եղել է ճապոնացիների առաջին կրոնը։ Ճապոնացիների մոտ կա նախնիների պաշտամունքի երեք ձև՝ կայսերական ընտանիքի նախնիների պաշտամունք ամբողջ ազգի կողմից, տվյալ վայրի սուրբ հովանավորի պաշտամունք, իրենց ընտանիքի նախնու պաշտամունք։ Ճապոնական ամեն մի ընտանիքում կա երկու տեսակի սրբություն՝ կամիդանա կամ «սուրբ աստվածային վայր» և բրուցուդան կամ «Բուդդայի բեմ»։
Նախնիների պաշտամունքի երեք ձևերից է կայսերական ընտանիքի նախնիների պաշտամունքը հատկապես նախամայր Ամատերասու օմիկամիի կամ «սուրբ լույսի մեծագույն աստվածության»։ Կա երեք վայր՝ նվիրված կայսերական ընտանիքի նախնիների պաշտամունքին՝ Դայդձիգունուն Իսեում, Կասիկոդոկորոն կայսերական դղյակի դամբարանում և Կամիդանան, որն առկա է ամեն մի տանը։ Առաջին երկու տեղերում աստվածային հայելին պատկերում է կայսերական նախնու ոգին։ Աստվածային հայելին, որը կոչվում է յատա նո կագամի, գտնվել է կայսերական դղյակում մինչև Սուդզինի դարաշրջանի 6-րդ տարին (Ք․ա․92թ․)։ Կայսրը հասկացավ, որ ոգիների հետ չափազանց մեծ մտերմությունը, ամենօրյա շփումը կփոքրացնի սրբությունների հարգանքը և հրամայեց արքայադուստ Յամատո խիմենո միկոտոին կառուցել տաճար Յամատո գյուղում և դա դարձնել հայելու պաշտամունքի համար սուրբ վայր։ Այդ տաճարը ժամանակի ընթացքում տեղափոխվել է տարբեր վայրեր, և վերջապես Իսեն դարձել է նրա մշտական տեղը։ Հետո կայսրը հրամայել է ստեղծել ևս մեկ հայելի կասերական դղյակի համար, որպեսզի ինքը և իր սերունդները կարողանան աղոթել իրենց նախնեիներին անմիջապես տանը։ Այսպիսով, իսկական հայելին հիմա գտնվում է Իսեի Դայդձինգու տաճարում և երկրորդը Կասիկոդոկորո տաճարում։ Ներկայումս իրեն բարոյախոհ համարող ամեն մի ճապոնացի իր պարտքն է համարում պաշտել ոչ միայն Դայդձինգուին սեփական տանը, այլև գոնե մեկ անգամ իր կյանքի ընթացքում ճանապարհորդել Իսե։
Հախնիների պաշտամունքը հին հայերի մոտ
Որսորդական հարուստ ավանդույթներ ունեցող հայաստանյան ցեղերը պետք է որ լեգենդներ ու հիշողություններ պահպանեին իրենց նախնի որսորդների քաջագործությունների ու արարքների մասին, որոնք, հեռանալով իրենց յուրահատուկ աշխարհը, դառնում էին կենդանի սերունդներին հովանավորող, օգնող հզոր, ազդեցիկ ոգիներ, և միանգամայն հնարավոր է, որ Գեղամա լեռների և այլ վայրերի ժայռանկարների մարդակերպ պատկերներից շատերը ներկայացնում են սրբացված, աստվածացված նախնիներին՝ աստղային նշանների ուղեկցությամբ, քանի որ աշխարհի շատ ժողովուրդների և մանավանդ տեղաբնակ հայերի պատկերացմամբ նախնիների ուրույն աշխարհը երկինքն էր, ուր նրանք համաստեղություններ էին դառնում և իրենց աստղային գոյության միջոցով հրաշագործ ազդեցություն ունենում ապրող ցեղերի ու նրա յուրաքանչյուր անդամի ճակատագրի վրա ։
Ոգիների պաշտամունքը ծագել է նախնադարյան հասարակարգում և հետագայում դարձել է կրոնական հավատալիքների բաղադրատարրը։ Իրենց բնույթով բաժանվում են բարի (մարդուն օգնող, հովանավորող) և չար (մարդուն վնասող)։ Հայոց մեջ բարի ոգիներ են եղել քաջքերը, ուրվականները, հավերժահարսերը, հրեշտակները։ Խուժք և Դրուժք անունները կրող ոգիները համարվել են խառնակիչներ, խաբեբաներ, մատնիչներ։
Տես նաև
Կատեգորիա:Կրոն և մահ Կատեգորիա:Մարդաբանություն Կատեգորիա:Հուղարկավորության սովորույթներ Կատեգորիա:Կրոնի մարդաբանություն Կատեգորիա:Կոնֆուցիականություն Կատեգորիա:Դաոսականություն Կատեգորիա:Սինտոիզմ
Նաթալի Քելլի
Նաթալի Քելլի (Nathalie Kelley, ), ավստրալիացի դերասանուհի պերուական և արգենտինական արմատներով, առավել հայտնի է «Եռակի ֆորսաժ։ Տոկիոյի դրիֆթ» ֆիլմում Նիլի դերով, ABC-ի «Հետաքննություն ըստ մարմնի» սերիալում Դենի Ալվարեսի դերով և «Lifetime»-ի «Անիրականը» սերիալում Գրեյսի դերով։
Վաղ կյանք
Նաթալի Քելլին ծնվել է 1985 թվականի մարտի 3-ին Լիմայում, Պերու, արգենտինացի հոր և պերուացի մոր ընտանիքում ։ Նա տեղափոխվում է Սիդնեյ երբ 2 տարեկան էր։ Վաղ տարիներից նա երազում էր դերասանուհի դառնալ։ Նա սովորել է աղջիկների համար Հյուսիս-Սիդնեյան միջնակարգ դպրոցում (North Sydney Girls High School), որը գտնվում էր Սիդնեյի Հյուսիսային Ափում ։ 16 տարեկան հասակում նա դառնում է սալսայի պարուհի, որն օգնում է նրան գումար վաստակել և ավարտին հասղնել կրթությունը։ «Միսս Լատինական Ամերիկա» գեղեցկության մրցույթը նրան բերում է այդքան անհրաժեշտ 1000 դոլլարը, որից հետո նա մեկ տարով ընդմիջում է վերցնում և այնուհետև ուղևորվում Բրազիլիա։ Այն, ինչ Քելլին տեսնում է այնտեղ, նրան ստիպում է խուսափել շոու-բիզնեսից և վերադառնալ տուն, որպեսզի շարունակի կրթությունը սոցիալական գիտությունում Նոր Հարավային Ուելսի համալսարանում։ Նա հասարակական աշխատանքներով էր զբաղվում ավստրալիական բնիկ երիտասարդների հետ քաղաքի արվարձանում՝ Ռեդֆերնում։ Այնուհետև տեղափոխվում է Լոս Անջելես և ի վերջո որոշում է դառնալ կինոդերասանուհի։
Կարիերա
2005 թվականին «Կախարդվածները» ֆիլմի պրոդյուսերներ Բրեդ Կերնը, Աարոն Սպելինգը և Դյուկ Վինսենտը մեկ ժամանոց պիլոտային ֆիլմ են ծրագրում «The WB» ընկերության համար, «Ջրահարս» («Mermaid») անվանումով ։ Քելլին հրավիրվում է որպես գլխավոր հերոսուհի Նիկի, ջրահարս, ով փրկում է երիտասարդ տղային, ով ընկել էր Մայամիի ափերը։ Ֆիլմը հաջողություն չի ունենում և արդյունքում «The WB» և «UPN» ընկերությունները միավորվում են որպես «The CW»։ Այնուհետև Քելլին նկարահանվում է «Միայնակ աստղ» («Lone Star») և «CSI. Հանցագործության վայր» («CSI: Crime Scene Investigation») սերիալներում։
2010 թվականին Քելլին նկարահանվում է Բրունո Մարսի «Just The Way You Are» երգի տեսահոլովակում։
2011 թվականի օգոստոսին Քելլին մշտական դերի պայմանագիր է ստորագրում ABC ընկերության հետ, «Հետաքննություն ըստ մարմնի» («Body of Proof» քրեական դրամայի երկրորդ եթերաշրջանում նկարահանվելու համար։ Քելլին Դենի Ալվարեսի դերով հայտնվում է տասը մասերում և եզրափակիչ «Going Viral Part One» սերիայում ։
Արտաքին հղումներ
Կատեգորիա:Ամերիկացի կինոդերասանուհիներ Կատեգորիա:1985 ծնունդներ Կատեգորիա:Մարտի 3 ծնունդներ Կատեգորիա:Ավստրալիացի դերասանուհիներ Կատեգորիա:Ավստրալիացի կինոդերասանուհիներ
Ձեռժինսկի շրջան
Ձեռժինսկի շրջան (Дзержинский район), մունիցիպալ շրջան Ռուսաստանի Դաշնության Կալուգայի մարզում։
Ստեղծվել է 1929 թվականին։ Վարչական կենտրոնը՝ Կոնդրովո ։
Աշխարհագրություն
Շրջանի տարածքի մակերեսը կազմում է 1290 կմ²։
Բնակչություն
2010 թվականի մարդահամարի արդյունքներով շրջանում բնակվում էր 59758 մարդ։ Բնակչության խտությունը կազմում էր 46,32 մարդ/կմ²։
Արտաքին հղումներ
Կատեգորիա:Կալուգայի մարզ Կատեգորիա:Ռուսաստանի շրջաններ ըստ դաշնային սուբյեկտների
Երիկամաքարային հիվանդություն
Երիկամաքարային հիվանդություն կամ միզաքարային հիվանդություն, հայտնի է որպես ուրոլիթիազ, բնութագրվում է արտազատական համակարգում պինդ նյութի մասնիկների՝ երիկամային քարերի առաջացմամբ ։ Երիկամային քարերը սովորաբար առաջանում են երիկամներում և օրգանիզմից հեռանում մեզի հոսքի հետ ։ Եթե քարը 5 միլիմետրից մեծանում է, կարող է առաջացնել միզածորանի խցանում, ինչը ուղեկցվում է գոտկատեղի հատվածում ուժեղ ցավով ։ Քարը կարող է առաջացնել սրտխառնոց, մեզի մեջ արյան առկայություն կամ դժվարամիզություն ։
Նրանք, ովքեր ունեցել են քարեր, կարող են կանխարգելել նոր քարերի առաջացումը՝ շատ հեղուկ խմելով, որպեսզի օրվա ընթացքում երկու լիտրից ավելի մեզ արտադրվի ։ Եթե դա բավականաչափ արդյունավետ չէ, կարելի է ընդունել թիազիդային միզամուղներ, ցիտրատներ (կիտրոնաթթվի ածանցյալներ) կամ ալոպուրինոլ ։ Խորհուրդ է տրվում խուսափել ֆոսֆորական թթու պարունակող զովացուցիչ ըմպելիքներից (օրինակ՝ կոլա) ։ Եթե քարը ախտանիշներ չի առաջացնում, բուժում չի նշանակվում, և սահմանվում է հսկողություն ։ Ախտանիշների առկայության պարագայում առաջին հերթին նշանակվում են ցավազրկողներ, օրինակ՝ ոչ ստերոիդային հակաբորբոքային դեղամիջոցներ կամ օպիոիդներ ։ Մեծ քարեր ընկնելուն կարելի է օժանդակել տամսուլոսին դեղամիջոցով կամ արտամարմնային հարված-ալիքային լիթոտրիպսիայի՝ քարափշրման պրոցեդուրայով, ուրետրոսկոպիայով կամ ենթամաշկային նեֆրոլիթոտոմիայով ։
Աշխարհում մարդկանց 1-ից 15%-ը իրենց կյանքի ինչ-որ փուլում ունենում են երիկամային քարեր ։ 2015 թվականին 22.1 միլիոն դեպք է գրանցվել, ինչը հանգեցրել է մահվան 16,100 դեպքի ։ Դրանք արևմտյան երկրներում ավելի հաճախ սկսել են հանդիպել 1970թ․-ից ։ Սովորաբար երիկամային քարերը տղամարդկանց մոտ ավելի հաճախ են հանդիպում, քան կանանց մոտ ։ Երիկամային քարերի առկայությունը մարդկանց մոտ նկարագրվել է մարդկության պատմության ընթացքում։ Մ․թ․ա․ 600 թվականին թվագրվող վկայություններ կան երիկամային քարերի հեռացման վիրահատությունների վերաբերյալ ։
Նշաններ և ախտանիշներ
Միզածորանում կամ երիկամի ավազանում խցանում առաջացրած քարի նշան է տանջալի, ընդմիջվող ցավը, որը ճառագայթվում է կողքից դեպի աճուկը կամ ազդրի ներքին հատվածը ։ Երիկամային սուր ցավը (երիկամային կոլիկը) բնութագրվում է որպես ցավի ամենաուժեղ զգացողություններից մեկը ։ Երիկամային քարերի պատճառով առաջացած երիկամային կոլիկը սովորաբար ուղեկցում է միզելու սուր ցանկությամբ, անհանգստությամբ, արյունամիզությամբ (հեմատուրիա), քրտնարտադրությամբ, սրտխառնոցով և փսխմամբ։ Այն սովորաբար ընմիջվող է, տևում է 20-60 րոպե և առաջանում է միզածորանի գալարակծկանքի պատճառով, որի նպատակը քարը դուրս մղելն է ։
Արտազատական համակարգի, վերարտադրողական համակարգի և մարսողական համակարգի միջև սաղմնաբանական կապը ընկած է դեպի սեռական գեղձերը ցավի ճառագայթման, ինչպես նաև ուրոլիթիազին բնորոշ սրտխառնոցի և փսխման հիմքում ։ Մեկ կամ երկու միզածորաններում մեզի հոսքի կանգի պատճառով կարող է դիտվել հետերիկամային ազոտեմիա և երիկամի ջրակալում (հիդրոնեֆրոզ) ։
Որովայնի ստորին ձախ հատվածում ցավը երբեմն կարելի է շփոթել դիվերտիկուլյոզի (հաստ աղիքի դիվերկուլային հիվանդություն) հետ, քանի որ այդ հատվածում սիգմայաձև խթաղիքը հարում է միզածորանին և ցավի իրական տեղը դժվար է որոշել։
Ռիսկի գործոններ
Քիչ քանակությամբ հեղուկ ընդունելու հետևանքով առաջացած ջրազրկումը քարերի ձևավորման գլխավոր պատճառն է ։ Ճարպակալումը նույնպես մեծ ազդեցություն ունեցող ռիսկի գործոն է։
Սննդում կենդանական ծագման սպիտակուցների, նատրիումի, շաքարների, այդ թվում՝ մեղրի, զտված շաքարների, ֆրուկտոզի և ֆրուկտոզի բարձր պարունակությամբ եգիպտացորենի օշարակի , օքսալատների , թուրինջի հյութը և խնձորի հյութը կարող են մեծացնել երիկամային քարերի առաջացման ռիսկը ։
Երիկամային քարերը կարող են առաջանալ նյութափոխանակության խանգարումներից, օրինակ՝ երիկամային տուբուլյար ացիդոզից, Դենտի հիվանդությունից , հիպերպարաթիրեոզից , առաջնային հիպերօքսալուրիայից կամ սպունգային երիկամներից։ Երիկամային քարեր ունեցող մարդկանց 3-20%-ը ունի սպունգային երիկամներ ։
Երիկամային քարերը ավելի տարածված են Կրոնի հիվանդություն ունեցող մարդկանց մոտ ։ Կրոնի հիվանդությունը կապված է հիպերօսքալուրիայի և մագնեզիումի թերներծծման հետ ։
Կալցիումի օքսալատ
Կալցիումը մտնում է ամենահաճախ հանդիպող երիկամային քարերից մեկի՝կալցիումական քարերի,բաղադրության մեջ։ Ըստ որոշ հետազոտությունների մարդիկ ովքեր ստանում են կալցիում կամ վիտամին D, որպես սննդային հավելումներ ունեն երիկամաքարային հիվանդության առաջացման ավելի մեծ ռիսկ։ ԱՄՆ-ում երիկամում քարերի առաջացման հաճախականությունը դիտվում է որպես ավելցուկային կալցիումի օգտագործման ցուցիչ օրական առաջարկվող չափաբաժնի կոմիտեի կողմից ։
1990-ականների սկզբներին կանանց առողջության նախաձեռնության համար կատարված հետազոտությունը ցույց տվեց, որ հետկլիմակտերիկ կանանց մոտ, ովքեր օրական ընդունել են 1000 մգ հավելյալ կալցիում և 400 միջազգային միավոր վիտամին D 7 տարվա ընթացքում քարերի առաջացման հավանականությունը 17%-ով ավելի էր քան պլացեբո ստացողների մոտ ։ Բուժքույրերի առողջության ուսումնասիրությունը նույնպես ապացուցեց կապը կալցիումի հավելյալ քանակների օգտագործման և քարերի առաջացման միջև կապը ։
2004թ հետազոտությունները ցույց տվեցին,որ կալցիումի քիչ քանակներով դիետաները կապված են երիկամային քարերի առաջացման ավելի մեծ ռիսկի հետ ։ Մարդկանց մեծամասնության մոտ այլ ռիսկի գործոնները ինչպիսիք են օքսալատների մեծ քանակների օգտագրծումը և հեղուկների քիչ օգտագործումը ավելի մեծ դեր են խաղում քան կալցիումի օգտագործումը ։
Այլ էլեկտրոլիտներ
Կալցիումը միակ էլեկտրոլիտը չէ,որը ազդում է երիկամում քարերի առաջացման վրա։ Օրինակ կալցիումի արտազատումը ավելացնելով և ռացիոնում նատրիումի մեծ քանակները կարող են մեծացնել քարերի առաջացման ռիսկը ։
Ֆտորացված ջրամատակարարվող ջրերի խմելը կարող է մեծացնել երիկամներում քարերի առաջացման ռիսկը՝նույնատիպ մեխանիզմով, չնայած անհրաժեշտ են հետագա համաճարակաբանական հետազոտություններ,պարզելու համար թե արդյոք ջրի ֆտորիդները կապված են երիկամներում քարերի առաջացման ռիսկի հետ ։ Կալիումի մեծ քանակների օգտագործումը նվազեցնում է երիկամներում քարերի առաջացումը,քանի թր կալիումը նպաստում է մեզով ցիտրատի արտազատմանը՝արգելակելով կալցիումի կրիստալների առաջացումը։
Երիկամներում քարերը հաճախ առաջանում են և մեծանում չափերով,եթեսննդում մագնեզիումը անբավարար է։ Մագնեզիումը խոչնդոտում է քարերի առաջացմանը ։
Կենդանական սպիտակուց
Արևմտյան երկրների դիետաները սովորաբար մեծ քանակությամբ կենդանական սպիտակուց են պարունակում։ Կենդանական սպիտակուցի օգտագործումը առաջացնում է թթվային բեռնվածություն, որը մեծացնում է կալցիումի և միզաթթվի արտազատումը և իջեցնում ցիտրատի քանակությունը։ Մեզով ծծմբային ամինաթթուների(օրինակ՝ցիստեինը և մեթիոնինը) ավելցուկի,միզաթթվի և կենդանական սպիտակուցների այլ թթվային մետբոլիտների արտազատումը թթվեցնում է մեզը, որը նպաստում է երիկամներում մեզի առաջացմանը ։ Ցիտրատների արտազատման նվազեցում դիտվում է կենդանական սպիտակուցների մեծ քանակներ օգտագործողների մոտ, մինչդեռ բուսակերների մոտ սովորաբար դիտվում է ցիտրատների արտազատման մեծ քանակներ ։ Մեզում ցիտրատների ցածր քանակությունը նույնպես նպաստում է քարերի առաջացմանը ։
Վիտամիններ
Ապացույցները, որ վիտամին С-ի քանակների ավելացումը կապված են երիկամաքարերի առաջացման հաճախականության մեծացման հետ համոզիչ չեն ։ Սննդում վիտամին С-ի հավելյալ քանակների օգտագործումը կարող է բարձրացնել կալցիումի օքսալատային քարերի առաջացման ռիսկը․ պրակտիկայում հազվադեպ է հանդիպում ։ Կապը վիտամին D-ի օգտագործման և երիկամաքարերի միջև նույնպես աննշան է։ Վիտամին D-ի մեծ քանակների օգտագործումը աղիներում կալցիումիներծծման մեծացման միջոցով կարող է բարձրացնել քարերի առաջացման ռիսկը ։
Այլ
Չկան համոզիչ տվյալներ ալկոհոլային խմիչքների օգտագործման և երիկամաքարերի առաջացման միջև։ Այնուամենայնիվ որոշ մարդիկ գտնում են,որ վարքային որոշ դրսևորումներ՝կապված ալկոհոլի հաճախակի օգտարծման հետ, բերելով օրգանիզմի ջրազրկման կարող են նպաստել երիկամային քարերի առաջացմանը ։
Ամերիկյան ուռոլոգիական ասոցիացիան կանխատեսում է, որ գլոբալ տաքացումը ԱՄՆ-ում կբարձրացնի երիկամային քարերի առաջացման հաճախականությունը ։
Ըստ մի հետազոտության լիմֆոպրոլիֆերատիվ/միելոպրոլիֆերատիվ խանգարումներով մարդկանց մոտ, ովքեր ստացել էին քիմիոթերապիա, երիկամային քարերի ախտանիշներ առաջացան 1,8% դեպքերում ։
Հիպոցիտրատուրիա
Հիպոցիտրատուրիան(ավելի քիչ քան 320 մգ/օր) 2/3 դեպքերում առաջացնում է երիկամային քարեր։ Ցիտրատները ունեն պաշտպանական մի քանի մեխանիզմ՝ նվազեցնում է մեզի կալցիումական աղերով գերհագեցումը առաջացնելով լուծելի միացություններ կալցիումի իոնների հետ՝ ճնշելով կրիստալների աճը և ագրեգացիան։ Մագնեզիումի ցիտրաըի կամ մեգնեզիումի և կալիումի ցիտրատները օգտագործվում են թերապիայում մեզում ցիտրատի քանակությունը ավելացնելու և քարերի առաջացման արագությունը նվազեցնելու նպատակով ։
Մեզի գերհագեցում
Երբ մեզը դառնում է գերհագեցած(երբ միզային լուծիչը պարունակում է ավելի շատ լուծված նյութ քան կարող է պարունակել) մեկ կամ ավելի քարածին նյութերով, ապա դրանք կարող են դառնալ քարի միջուկ ։ Հետերոգեն կորիզագոյացումը(որտեղ կա կոպիտ մակերես,որի վրա կարող է կուտակվել բյուրեղը) ավելի արագ է կատարվում քան հոմոգեն կորիզագոյացումը(որտեղ բյուրեղը պոտք թ առաջանա հեղուկ միջավայրում), որովհետև ավելի քիչ էներգիայի օգտագործում է պահանջում։ Միջուկային բյուրեղը կպչելով երիկամային պտկիկների բջիջների մակերեսին կարող է մեծանալ և ադհեզիայի ենթարկվել։ Կախված բյուրեղի քիմիական կառուցվածքից քարի առաջացումը կարող է արագանալ մեզի pH-ի ցածր կամ բարձր արժեքների դեպքում ։
Մեզի գերհագեցումը քարածին նյութով կախված է մեզի pH-ից։ Օրինակ՝միզաթթվի լուծելիությունը pH≈7 պայմաններում կազմում է 158 մգ/ 100 մլ։ pH-ի իջեցումը 5 միզաթթվի լուծելությունը դարձնում է 8 մգ/ 100 մլ։ Միզաթթվային քարերի առաջացումը պահանջում է հիպերուրիկոզուրիա(մեզում միզաթթվի բարձր քանակներ) և ցածր pH։ Հիպերուրիկոզուրիան չի կարող բերել քարերի առաջացման հիմնային pH պայմաններում։ Մեզի գերհագեցումը անհրաժեշտ է, բայց ոչ պարտադիր պայման ցանկացած տեսակի քարի առաջացման համար։ Մեզի գերհագեցումը հնարավոր է ընկած է միզաթթվային և ցիստինային քարերի հիմքում,բայց կալցիումական քարերը ունեն ավելի բարդ մեխանիզմ ։
Քարագոյացման արգելակիչ
Նորմալ մեզը պարունակում է խելատաառաջացնող մասնիկներ, օրինակ՝ցիտրատներ, որոնք արգելակում են կալցիումական բյուրեղների կորիզագոյացումը,աճը և ագրեգացիան։ Այլ էնդոգեն արգելակիչներից է կալգրանուլինը (S-100 կալցիում կապող սպիտակուց),Տամ-Հորսֆոլ սպիտակուցը, գլիկոզամինոգլիկանները, ուրոպոնտինը (օստեոպոնտինի տարաձև), նեֆրոկալցինը (թթու գլիկոպրոտեին), պրոթրոմբին F1 սպիտակուցը և բիկունին (ուրոնաթթվով հարուստ սպիտակուց)։ Բիոքիմիական մեխանիզմները դեռ լիովին բացահայտված չեն։ Այնուամենայնիվ, երբ այս նյութերի քանակը նորմայից ընկնում է քարերը կարող են առաջանալ բյուրեղների կուտակումից ։
Մագնեզիումի և ցիտրատների բավարար քանակներով օգտագործումը խոչնդոտում է կալցիումի ֆոսֆատային և օքսալատային քարերի առաջացմանը, բացի այդ մագնեզիումը և ցիտրատո ազդում են սիներգիկ մեխանիզմով, արգելակելով երիկամներում քարերի առաջացումը։ Մագնեզիումի արդյունավետությունը քարագոյացման պրոցեսում կախված է չափաքանակից ։